După ce TAS a redus la nouă luni suspendarea pe o perioadă de patru ani dictată de TAS pentru dopaj, Simona Halep poate juca acum la orice turneu, dar cu o condiție. Trebuie să primească invitație din partea organizatorilor, pentru că, la acest moment WTA, încă nu a schimbat regulamentul pentru jucătorii care au fost suspendați și s-a dovedit că nu sunt vinovați.
Simona Halep nu se poate înscrie pe tabloul turneelor importante nici măcar în calificări deoarece ea nu are clasament. Dacă WTA va reuși să pună mai repede la punct și să oficializeze amendamentul mai sus amintit, atunci automat și-ar primi înapoi și locul și punctele deținute înainte de suspendarea din octombrie 2022. Așa însă e la mâna organizatorilor și nu toată lumea se înghesuie să o aibă în competiție.
Cei de la Mastersul de 1000 de puncte de la Miami au făcut-o imediat, dar Simona, după un prim set perfect, a pierdut cu iberica Paolo Badosa și a ieșit din primul tur. Acum, spera să primească wild-card la la Stuttgart un alt turneu foarte tare, la care va fi prezentă inclusiv poloneza Iga Swiatek.
Însă organizatorii au preferat să acorde invitațiile pentru compatrioate ale lor plus britanicei de sorginte română Emma Răducanu, ignorând-o pe Simona Halep. În acest fel, fără ca aceasta să primească o invitație de la organizatorii turneului de tenis din cadrul JO de vară de la Paris, cum speră președintele FRT, George Cosac, fără a acumula puncte visul lui Halep se năruie de la o zi la alta.
Coinicidență poate fi faptul că exact la Stuttgart, în 2017, Simona Halep spunea că nu e de acord ca jucătoarele care au fost suspendate pentru dopaj și revin pe teren după încheierea pedepsei să primească invitații și acestea să o ia de jos, cu turnee ITF, unde să se poată înscrie, pentru a face puncte.
"Pentru copii, pentru jucătorii tineri, nu este în regulă să ajuți cu un wild card jucătoarea care a fost interzisă pentru dopaj", declara ea.
Simona adăuga atunci: Nu este vorba aici despre Maria Șarapova, ci despre toți jucătorii care sunt găsiți dopați. Nu pot susține ceea ce a făcut directorul turneului, dar nici nu pot judeca".
Dar roata se întoarce acum.